JohanHeinsen/ENO huggingface dataset:
Viborger Samler, 1842-12-05
Fra den serviske Grændse meldes under 15de Novbr., at det af Emir Effendi bekjendtgjorte Jndgreb i den serviske Stats Privilegier, ved hvilken Krænkelse Servien kun er at ansee som en erobret Provinds, gjør et sørgeligt Jndtryk. Wuesitsch søger at holde Portens befalinger hemmelige; men de staae allerede i alle ungerske Tidender, og allerede sige hans Fiender, at han har solgt Servien til Porten. Efter en Skrivelse fra den tyrkiske Grændse af 14de Novbr. hedder det at Erfyrsten Michael har i Semlin erholdt et Besøg af den tyrkiske Commissair Emir Effendi, at Sidstnævnte ved en Skrivelse fra Storveziren har affordret Erfyrsten de til Muschirværdigheden hørende Jnsignier, og at Michael skal have givet det Svar, at han, saasnart Storvezirskrivelsen var oversat af det tyrkiske Sprog, ufortøvet vilde skride til Sammes Besvarelse. Fra Servien høres intet Godt. De nye Magthaveres Brutalitet synes at have erholdt ny Næring ved Efterretningen om den russiske Commissairs (Oberst Lievens) forestaaende Ankomst. At Serviens Artillerie er ført til Belgrad, er et Factum. Efter "Agramer polit. Zeit." skulde den hele Beretning og Jndskrænkningen af Serviens Privilegier være en Opdigtelse.
Viborger Samler, 1842-12-05
Nyeste Postefterretninger. Storbritannien og Jrland. London, den 29de Novbr. Begivenhederne i Afghanstan og China sysselsætte endnu fortrinsviis de engelske Journaler. For saa meget som muligt at drage Fordeel af de tilkæmpede glimrende Fordeele skal det være Regjeringens Hensigt at lade en Reduction af 3000 Md. finde Sted i Hæren, forudsat nemlig, at Fredens Ratification ikke støder paa nogen Modstand fra den chinesiske Keisers Side. Af en af Lord Ellenborough udstedet og fra Hovedqvarteret i Simla under 1ste Octbr. bekjendtgjort Proclamation erfares, at den britiske Hær skal – efter at have ved Gjen erobringen af Ghuznie og Cabul viist, at de britiske Vaaden ere uovervindelige trække sig til Sudletsch, og at Generalgouverneuren vil overlade det til Afghanerne selv at skaffe sig en fast Regjering af det Anarchie, der er en Følge af deres Forbrydelse. En saadan fast Regjering, er Generalgouverneuren beredt at erkjende, saasnart den viser sig istand og tilbøielig til at træde i venskabelige Forhold med Nabostaterne. Dost Muhameds Udlevering omtales aldeles ikke. Den stærke Jmpuls, som de nyeste Efterretninger fra China have givet Handelen i Manufactur- og Fabrikdistricterne – navnligen Afsætningen paa Bomuld i Liverpool, vedbliver. J den sidste Uge ere 48000 Baller Bomuld solgte i Liverpool.
Viborger Samler, 1842-12-05
Spanien. Paris, d. 27de Novbr. (Telegraph Depesche.) "Madrid, d. 21de Novbr. Regenten er afreist i Morges. Madrid er roligt."
Viborger Samler, 1842-12-05
Fra Marseille meldes under 24de Novbr., at Dampskibet "Phenicien" er igaar ankommet fra Barcelona med 50 Emigranter, hvoriblandt Generalcapitain van Halens og flere Overofficierers Familier. Fiendtlighederne vare endnu suspenderede; men en stor Catastrophe syntes at forestaae. – Man vil vide, at den engelske Gesandt i Madrid – umiddelbart efter en Conference med Espartero har afsendt Courerer til Lissabon og Gebraltar med Befaling til de der stationerede engelske Krigskibe at afseile til Barcelona og stille sig til den spanske Regjerings Disposition. At den britiske Gesandt skulde have en saa udstrakt Fuldmagt, er meget tvivlsomt, J et af Generalerne afholdt Conseil i Madrid har Espartero erklæret at ville gaae tilværks med den yderste Strenghed imod Barcelona efter imidlertid først at have udstedet et Amnestidecret for de Rebeller, der ville forlade Mytterilederne.
Viborger Samler, 1842-12-05
Den den 20de Novbr. i Valencia udbrudte Opstand er dæmpet Dagen efter. Den 24de skulde Regenten indtræffe i Zaragoza. Rygtet om at denne Stad havde sluttet sig til Jnsurrectionen i Barcelona, er falskt.
Viborger Samler, 1842-12-05
En telegraphisk Depesche fra Perpignan melder, at Juntaen i Barcelona har oprettet 21 Jæger-Batailloner.
Viborger Samler, 1842-12-05
Frankerig. Paris, d. 27de Novbr. Det Rygte stadfæstes mere og mere, at de øvrige Stormagter have protesteret paa det meest energiske imod den franskebelgiske Toldforening som stødende imod Belgiens stipulerede Neutralitet. Guizot skal have svaret paa denne Protestation, at Magterne have udtalt sig vel seent imod hiint, desuden foreløbigen tilsidelagte, Project, og at han i ethvert Tilfælde beder vel at lægge Mærke til, at hiint Spørgsmaals Udsættelse allerede var besluttet førend de omtalte Noter fremsendtes, og at Udsættelsen saaledes ikke var foranlediget ved Noterne. Ad telegraphisk Vei er befaling afsendt til Toulon om at udruste flere Krigskibe, der ufortøvet skulle afgaae til Barcelona, for der med Kraft at beskytte den franske Krones Undersaatter.
Viborger Samler, 1842-12-05
Efter den stenographiske Correspondents er Marie Christine ei fremmed for Bevægelserne i Barcelona. Dette er neppe Tilfældet, thi Marie Christine skal være særdeles bekymret siden Udbrudet af Urolighederne i Barcelona. Om Sirevs Mord i Brüssel. Om Aarsagen til Steiden imellem Caumartin og Strey meddeles Følgende: "Si rey skal ved Slutningen af Soupeen have spurgt Caumartin, om han, som sædvanligt, var stegen af i den Gjæstgivergaard, hvori Demoisellen logerede, og have erholdt til Svar: "Nei, jeg boer ikke i Giæstgivergaarden; jeg er hjemme her (je suis chen moi), hvilket Svar foranledigede Sirey til den bemærkning, at Caumartin var en Gadedreng, (polisson). Morderen er undkommen.
Viborger Samler, 1842-12-05
Jndenlandske Efterretninger.
Viborger Samler, 1842-12-05
Kjøbenhavn. Hs. Majestæt Kongen har under 10de Novbr. rescriberet Cancelliet til egen Efterretning og videre Meddelelse for samtlige Kongelige Collegier og Departementer, at det er Allerhøistsammes Villie, at alle Kongelige Embedsmænd og Rangspersoner, der have Tilladelse til at bære Uniformer med Kaarde og civil Portd'epee, skulle paa den til de respective Uniformer reglementerede trekantede Hat anlægge og bære den for den Kongelige Landmilitair-Etat ved Rescript af 27de Juni d. A. anordnede Cocarde.
Viborger Samler, 1842-12-05
Hs. kgl. H. Storhertuginden af Mecklenborg agtede efter Forlydende at tiltræde Tilbagereisen til Strelitz i Onsdags. Saavidt vides vil Hs. Kgl. H. Kronprindsen ledsage sin høie Svigermoder.
Viborger Samler, 1842-12-05
Høiesteret har i Tirsdags dømt Overkrigscommissair og suspenderet Branddirecteur Kongstad, der tiltaltes. for mislig og bedragelig Embedsførelse, samt for at have injurieret Birkedommer Ørum paa Dommersædet (udskjældt ham bl. A. for en nedrig Skurk, en Ære tyv &c.), til at have forbrudt sin Ære og sit Embede, samt til 3 Aars Tugthuusarbeide i Viborg Tugt- og Forbedringshuus. Saa bør han og bøde 40 Lod Sølv til Birkedommer Ørum. Ved Landsoverretten i Viborg var Tiltalte dømt til 4 Aars Fæstningsarbeide.
Viborger Samler, 1842-12-05
To af Hovedstadens Læger, Prof. Dr. Stein og Regimentschirurg Jbsen, ere af Hs. Maj. Kongen af Sverrig, for deres Fortjenester af Anatomien, blevne tilstillede en Guldmedaille, som har til Jndskrift: "llis quorum meruere labores." (A. Av.)
Viborger Samler, 1842-12-05
Jfølge et Brev fra Bottanikeren Liebman, dateret Staden Oaxaca den 25de Septbr. d. A., har han med Held fortsat sin Reise til Departementet Oaxaca i den af Sydhavet begrændsede Deel af Mexico. Han kan ventes hjem til næste Foraar. (Bl. Td.)
Viborger Samler, 1842-12-05
En Erklæring, foranlediget ved de seneste Forhandlinger i den slesvigske Stænderforsamling og bestemt til Offentliggjørelse, er af Undertegnede henlagt i den Gyldendalske Boglade og hos Boghandler Reizel, for at de, som ønske at tiltræde den, kunne have Leilighed til at give deres Underskrift indtil Onsdag Aften den 7de December. – Kjøbenhavn, den 1ste December 1842. – H. N. Clausen. A. Hansen. H.P. Hansen. J. N. Madvig. Meinert. Schouw. Apotheket i Nysted, skrives der fra Maribo i Loll. Posten af 1ste Dennes, er for nogle Dage siden solgt for 20,000 Rbd. til en Cand. Pharmacie fra Kjøbenhavn. Odense. Over den store Granit, som er bestemt til Frederik den Sjettes Mindestøtte, er nu bygget et Huus, med Kakkelovn, for i Vinter at tilhugges; det er en sjelden smuk Masse, der i Kornet meget ligner Stenen over Kong Gorm den Gamle paa Jellinghøi. Efter Bestemmelsen skal Støtten udføres efter en meget smuk Tegning af Prof. Hetsch med Emblemmer af Thorvaldsen og være færdig i August Maaned næste Aar, til hvilken Tid Skanderborg kan vente sig en sjelden høitidelig Fest. (Hp. A.) Den 20de Novbr. døde Kammerherre og Hofjægermester, Grev Heinrich Christopher v. Holstein, Eier af de adelige Godser Gaarz og Water Neverstorff, af Kongen udnævnt til Medlem for Ridderskabet i den holsteenste Stænderforsamling, paa det sidstnævnte af sine Godser. Denne for det almindelige Vel ufortrødent og ikke uden Held virkende Hædersmands Død, siger Kiel. Correspobl., vil blive smertelig følt i hele Landet. Stænderforsamlingen mister i ham et intelligent og arbeidsdygtigt Medlem, der intet Ord talede, uden at det har Præget af indre Overbeviisning og den redeligste Villie. De Underordnede paa hans Godser var han en tro Ven og Raadgiver, Hovedgaarden Nyvraae, tilhørende den kgl. Kasse, er ved Auction den 29de November tilslaaet Møller Lorenzen for 15,300 Rbd.
Viborger Samler, 1842-12-05
Udnævnelser. Under 30te Novbr. er Cand. phill. H. A. Jacobi allern. udnævnt til Told- og Consumtionskasserer i Nykjøbing i Sjælland, mod at stille den befalede Sikkerhed. Under f. D. har Hs. Maj. allern, udnævnt dansk Generalconsul Paris, Delong, til Geheime-Legationsraad med Rang i 3die Classe Nr. 9 efter Rangforordningen. Under 1ste d. M. har Hs. Maj. allernaadigst beskikket surnumerair Assessor i Landsover- samt Hof- og Stadsretten H. A. S. Faith til virkelig Assessor samt Cancellisecretair og Cancellist i det danske Cancelli C. M. Alberg til surnumerair Assessor i bemeldte Ret.
Viborger Samler, 1842-12-05
Handels- og Skibs=Efterretninger. Hamborg, den 2den December. Hvede billigere i Prisen; ligesaa Rug. Ogsaa Priserne paa Byg og Hvede maae noteres billigere. Raps høiere (1 Rthlr.) i Prisen.
Viborger Samler, 1842-12-05
Skagen, den 26de Novbr. Natten til den 25de Dennes, hedder det i "Aalb. Av., grundstødte, paa ydre Pynt af Revet, Briggen Apparance af Christinestad i Finland, for af Capt. Anders Widstrøm, kommende fra Hjemstedet, bestemt til London med en Ladning af Tjære og Planker. Da det blæste temmeligt haardt med høi Søgang, drev Skibet, fuldt af Vand med kappede Master af Revet og for nordre Side af Landet, og vil, da det er total Vrag, naar Veirliget tillader det, blive bragt til Grunden, for, om muligt, at bjerge Ladningen. Besætningen, ialt 12 Mand, er lykkelig reddet.
Viborger Samler, 1842-12-05
AVERTISSEMENTS. Undertegnede agter underhaanden at bortsælge min eiende Gaard, beliggende i Roslef By i Salling af Hartkorn 2 Tønder, og anmodes Lysthavende desangaaende at henvende sig til mig paa min Bopæl. Roslef, den 17de Novbr. 1812. Anders Willadsen.
Viborger Samler, 1842-12-05
Dansk og norsk Literatur. Høstprædiken af Bindesbøll, Sognepræst. 12 s.
Viborger Samler, 1842-12-05
En Betænkning angaaende den theologiske Embeds-Exammens Stilling til Studium og Kirke, deelt af en Kreds af theologiske Studerende. 1 Mk. Julefesten af Fr. Schleiermacher. 3 Mk.
Viborger Samler, 1842-12-05
En Brevvexling, meddeelt af Forfatteren til En Hverdagshistorie. Udgiven af Johan Ludvig Heiberg. 88 s. Lappalier af danske Novellister. Udgiven af Ludvig Neiberg, 11 Mk. Min Tidsalder. (Fra 1782 til 1812). Et Stykke af Verdenshistorien i Perspectiv. Ved St. St. Blicher. 72 s.
Viborger Samler, 1842-12-05
Jødesagen i det norske Storthing 72 s. Andagtsbog for Menigmand, samlet ved W. A. Wexels, ord. Catechet ved Vor Frelsers Kirke i Christiania. Udgivet af Selskabet for christelige Underviisnings- og Andagtsbøgers Udgivelse, 6te Oplag. 70 s. Vandeuren i dens historiske Udvikling, nærværende Tilstand, og Resultater, ved J. Hjaltelin, Dr. med. & chirurg. 1 Rbd. Vaskebog for Damer og Herrer. Tilligemed Oversigt af daglige, ugentlige og maanedlige Udgifter. 1 Mk. Forskrifter Nr. 5. Hestedyrlægen eller Anviisning til Hestens Avl, Røgt, Pleie og Skoening, samt til at behandle dens vigtigste og almindeligste Sygdomme. Efter Billing og flere. 1 Mk. Faaes hos P. C. Kabell.
Viborger Samler, 1842-12-05
Dansk Pantheon. Et Portraitgallerie for Samtiden. Udgivet af Em. Bærenzen & Comp. 1ste Levering: C. C. F. Weyse.
Viborger Samler, 1842-12-05
Hver 3die Uge udkommer en Levering, bestaaende af et fiin udført lithographeret Portrait, trykt paa Tonepapiir, med tilhørende biographisk Notits, i couleurt Omslag. Prisen er for Subscribenter 40 s., for andre Kiøbere 4 Mk. Subscriptionen er bindende for 1 Aargang eller 18 Portraiter. Prøvenumere forefindes hos P. C. Kabell.
Viborger Samler, 1842-12-05
Auction. Efter Begjæring af Kjøbmand Heckscher heraf Byen, bliver Torsdagen den 8de December d. A., om Formiddagen Kl. 9, paa Gjæstgiver Grønnings Bopæl i Skive afholdt, offentlig Auction over endeel Manufacturvare, bestaaende at Klæde i forskjellige Farver og Fiinheder, Duffel, Multuns, glatte og figurerede Thibets, Bombassie, Lyster, Orleans, mørke og lyse Sirtzer, Bomuldstøier, couleurte, hvide og stribede Schirtinger, Bomeste, stribet Bolster og Olmerdug, Dreiler, Halvlærreder og Stouts, Beenklæde- og Vestetøier, Bobbinetter, et stort Parti Tørklæder m. m. m. Conditionerne bekjendtgjøres paa Auctionsstedet. Lysthavende indbydes. Skive, den 24de November 1832. J. Horn.
Viborger Samler, 1842-12-05
Ved Proclama, der bliver læst ved vedkommende Retter, er Enhver, der har noget at fordre i Boet efter afdøde Consumtions-Underbetjent i Skive, forhen Capitain og Skræddermester i Kjøbenhavn, Niels Conrad Hansen Beck og efterlevende Hustru Dorthea Beck, fød West indkaldt med 12 Ugers Varsel at anmelde og beviisliggjøre sit Krav for undertegnede Skifteforvalter. Hvilket herved endvidere bekjendtgjøres. Skive, den 23de November 1842. J. Horn. Herved indkaldes Alle og Enhver med Undtagelse af Panthaverne, der maatte have noget Krav paa min afdøde Mand, Hattemager Christen Bøylesen og mig, der efter allernaadigst Bevilling hensidder i uskift Boe, at anmelde og beviisliggjøre deres Fordringer for Hr. Procurator Oll gaard i Skive, inden 12 Uger efter sidste Bekjendtgjørelse heraf. Skive, den 29de November 1842. A. M. Boylesen, J. Jepsen, født Jeppesen. som Lavværge.
Viborger Samler, 1842-12-06
70 Aarg. No. 192. Kongelig allernaadigst privilegeret.
Viborger Samler, 1842-12-06
Viborg. Casto Tidende. Forsendes med Brevposten i Danmark og Hertugdømmerne. Danne Tirsdagen den 6te December 1842. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1842-12-06
Udenlandske Efterretninger. Storbritannien og Jrland. London, den 29de Novbr. Det hedder i den engelske Generalgouverneurs Proclamation, at Floderne i Pendschab, Jndusfloden, Bjergpasserne samt de barbariske Stammer i Afghanstanville blive stillede imellem den britiske Hær og en fra Vesten eventuelt fremrykkende Fiende, og ikke længere mellem den britiske Hær og dens Magaziner. Afghanistans Romning er saaledes udtalt.
Viborger Samler, 1842-12-06
Privatbreve fra Spanien, indrykkede i Journalen the Times, melde, at ei alene Jnsurgenternes Underkastelse ansees som nærforestaaende, men at ogsaa den til Barcelona afseilede franske Escadre har erholdt befaling til ei at blande sig i Striden, saasnart den britiske Escadres Hielp skulde ansees fornøden for at bistaae de kongelige Auctoriteter med Hensyn til Jnsurgenternes Underkastelse.
Viborger Samler, 1842-12-06
Spanien. Journ. des Dec. meddeler bestandig Beretninger fra Barcelona. Den 20de og 21de Novbr. har Juntaen publiceret flere Decreter, af disse udhæves: 1) et Decret, hvorefter Tyve og Hælere trues med Dødsstraf, 2) et Decret, der fastsætter et Maximum for Levnetsmidler, hvilket under Fængselstraf ei maa overstige Gjennemsnitsprisen af den 15de Septbr.; 3) en Proclamation fra den dirigerende Junta til Hæren om Falskheden af de Beskyldninger, som man har udspredt om Stadens Befolkning angaaende Grusomheder under den blodige Kamp med Garnisonen. Tvertimod erklæres, at Jndbyggerne fraternisere med de i Staden tilbageblevne Soldater, og der anføres Jnfanterie=Batailloner, Kanoneercompagnier og et Cavallerieregiment, hvilke Corpser ere gaaede over til Patrioternes Hær. – Virkeligen ere henved 1800 Md. Linietropper blevne tilbage i Staden, deels afskaarne fra deres Corpser, deels forglemte paa deres Poster. - Hidtil er ingen Jndvaaner i Staden bleven forfulgt for sine tidligere Meningers Skyld, og man nye der – siger Journ. des Deb. – en officiel Rolighed; men man melder os, at en dyb Uro hersker i Gemytterne. Enhver Familie skjuler sine Kostbarheder og bringer dem i Sikkerhed. Boutikerne ere lukkede, og der finder ingen Omsætning Sted i denne vigtige spanske Handelsplads. Capitalister og alle formuende Jndivider, ønske vel at forlade Staden, men Porten ere lukkede og man tillader Jngen at afreise. Rigtignok vare fra flere Provindstæder ankomne Deputerede til Barcelona for at udtrykke deres billigelse af den stedfundne Emente; men hidtil er ingen Efterretning stadfæstet om nogen Stads Opstand til Fordeel for Jnsurgenterne. Man frygter for, at den consultative Junta ei vil kunne holde i Ave det republicanske Parti, som vil blande sig i Regjeringssagerne, ogsaa nærer man Frygt for det democratiske Parti, der ei billiger Jsabellas Anerkjendelse. Hæren i Barcelona forbliver uvirksom bag Stadens Mure, dens Forposter staae i Sans. Af Decretet om Maximumsprisen, paa Levnetsmidler synes man berettiget til den Slutning, at Staden er blokeret af Generalcapitainens Tropper, og afskaaren Tilførsel af Levnetsmidler. At tvinge Fortet Montjuich ved Hunger til Overgivelse - hvilket vel havde været muligt den første Dag – er nu tilintetgjort derved, at General van Halen har forsynet Fortet med Levnetsmidler, og kastet en stærk Garnison i samme. Dette Fort vil vorde en Port for Regenten, naar denne viser sig for at opfordre Staden til Capitulation.
Viborger Samler, 1842-12-06
Den 21de skulde der i Barcelona opslaaes en Proclamation, der fornemmelig er rettet imod Militairdespotiet, Espartero og Englænderne, der stemples som Blodigler paa en Patents Bryst. Som Officier beskyldes Espartero for Uvidenhed, som Regent tillægges ham Despotisme og Grusomhed. Om Zurbano hedder det i Slutningen af Proclamationen: "Allerede tæller fra det Øverste af Fæstningen Montjuich Tyrannernes Bøddelknegt vore Hoveder, og i Haabet om at kunne udgyde vort Blod trækker han sine afskyelige Læber sammen til et Hyænegriin. Velan vi, - vi Barcelonas Patrioter - have svoret at begrave os under vore Ruiner, og kun at give ham vort Liv til Priis. Det stadfæstes iøvrigt, at den nærmeste Aarsag til Jnsurrectionen maa søges i Vægringen af Accisebetalingen og i Jndbyggernes Reclamation imod Quinta d. c. Recruteringssystemet i Spanien, ifølge hvilket 1 Mand af 5 udskrives til Soldat. Da den nuværende spanske Regjering vilde, at Staden kun skulde sættes paa samme Fod som Spaniens øvrige Stæder, saa beraabte Jndbyggerne sig paa deres gamle Conventioner (hvorefter Staden var fritaget for Quinta imod derfor at udrede en Forhøielse af Jndførselstolden) og erklærede at enten var Recruteringen eller Accisen ulovlig, og at man maatte ophæve hiin, naar denne skulle vedblive. Jsærdeleshed havde Journalen Republicano declameret heftigen imod Regentens Decreter, og i alle denne Tidendes senere Numere indeholdtes en staaende Artikel, der søgte at forsvare og hellige Jnsurrectionsretten. Dette var Grunden til dens Redacteurers Fængsling, hvilken Handling iøvrigt ogsaa maatte tjene som Paaskud for Jnsurrectionens Udbrud. At en 5 a 6000 Md. stærk Garnison, hvoraf 4000 deeltoge i Kampen, maatte rømme Folket Pladsen efter en 2 a 3 Timers Kamp, vil man nu tilskrive Soldaternes Modløshed og Udmattelse. Soldaterne – sige flere franske Blade – havde at kæmpe med en endnu frygteligere Fiende, nemlig med Hungeren; de manglede desuden Munition, medens Angriberne rigeligen forsynedes med alle Levnetsmidler. Den i Staden tilbageblevne Deel af Linietropperne har af Stadens Fonds erholdt Levnetsmidler og 1 Maaneds Sold. Saaledes synes det, at den spanske Hær - paa Grund af Finantsernes slette Tilstand – hverken besoldes eller forsynes med Levnetsmidler.
Viborger Samler, 1842-12-06
Den franske Journal La Presse melder, at paa Dronning Jsabellas Navnedag have Staden Barcelona, Forret Montjusch og et paa Rheden liggende Krigskib affytet Artilleriesalver. Saaledes have baade Beleirerne og de Beleirede deeltaget i denne Dags Høitidelighed. Det Tillidsvotum, Espartero erholdt af Cortesforsamlingen førend sin Afreise, blev bevilget i to Afstemninger, første Gang med 67 Stemmer imod 14; og anden Gang med 110 Stemmer mod 2.
Viborger Samler, 1842-12-06
Frankerig. Efter Moniteuren af 20de Novbr. var det Generalgouverneurens Hensigt, samme Dag at rykke i Felten. J hans Fraværelse skulde Gen. de Bar overtage Commanden i Provindsen. Den til Algerien ankomne franske Kongesøn, Hertugen af Anmale, skulde den 20de bryde op til Blidah.
Viborger Samler, 1842-12-06
J Toulon har et Linieskib taget 1000 Soldater ombord for at føre dem til Algier. 3 andre Linieskibe skulle ligeledes indtage Tropper.
Viborger Samler, 1842-12-06
Jndenlandske Efterretninger.
Viborger Samler, 1842-12-06
Kjøbenhavn. Til det i Hotel d'Angleterre i Kbhvn, berammede Møde, angaaende den slesvigske Sag, havde indfundet sig saa Mange, som Localet kunde rumme (over 500). Stænderdeputeret Procurator Christensen aabnede, som Dirigent, Mødet og meddeelte en Oversigt over de Facta og Data, hvorpaa de foretagne Skridt støttede sig. Han oplæste derpaa den af Peter Hjort Lorenzen til Hs. Majestæt Kongen indgivne Klage (hvis Jndhold det hidtil har været Bladet Fædrelandet formeent at publicere).
Viborger Samler, 1842-12-06
Den jydske Stænderforsamlings forrige Præsident, Prof. Schouw, har modtaget et Beviis paa denne Forsamlings Erkjendelse af hans Fortjenester af samme i det forrige Stænder=Sexennium, idet man har oversendt ham Skjødet paa en Gaard i Viborg, der saaledes gjør ham for Fremtiden valgbar til jydsk Folkerepræsentant. (Kbhp.)
Viborger Samler, 1842-12-06
Vi henlede vore Læseres særdeles Opmærksomhed paa det i Løverdags udkomne Nr. af Prof. Schouws "Danske Ugeskrift, hvori Prof. Clausen i en Afhandling om den danske Nationalitets Stilling i Slesvig, og Redacteuren i en Efterskrift have udtalt sig om Sprogssagen i den Slesvigske Stænderforsamling, og dennes PræsidentsForhold under Begyndelsen af Optrinet med den Deputerede Lorenzen. (Bla. Td.)"Fædrelandets Redactions Ansøgning om, at den imod bemeldte Blads Nummer for Mandagen den 21de f. M., i Anledning af Artiklen om de slesvigske Affairer, af Cancelliet anlagte Action maatte hæves, er afslaaet. (Da.)
Viborger Samler, 1842-12-06
Hof= og Stadsretten paakiendte den 29de Novbr. om Eftermiddagen en mod Kjøbenhavnspostens" forhenværende ansvarhavende Redacteur, J. Hansen, anlagt Pressesag, blandt Andet i Anledning af en i nysnævnte Blads Nr. 5 og 7 for d. A. optaget Artikel "den danske Stat i Aaret 1841." Dommen lyder paa 200 Rbd. Mulct og 2 Aars Censur.
Viborger Samler, 1842-12-06
Det er omtrent to Maaneder siden, at Hr. Svenn Grundtvig udgav et Hefte af Oversættelser af engelske og skotske Folkeviiser, disse baade i og for sig og betragtede ved Siden af vore egne Folkeviser saa interessante og skjønne Levninger fra Fortiden, og da nu denne Prøve synes at have fundet saa god en Modtagelse hos Folk, som man ved et saadant Foretagende efter Omstændighederne kunde vente, saa ere Oversætteren og hans Forlægger, den Wahlske Boghandel, blevne enige om, at lade et andet Hefte følge paa det første. (Bla. Td.)